దేవసాని చిన్న గోవిందరెడ్డి

దేవసాని చిన్న గోవిందరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా ఎంపికయ్యాడు.

జననం, విద్యాభాస్యం 
డీసీ గోవిందరెడ్డి  23 ఫిబ్రవరి 1956లో  ఆంధ్రప్రదేశ్ రాష్ట్రం, కడప జిల్లా, పోరుమామిళ్ల గ్రామంలో గోవిందా రెడ్డి, లక్ష్మమ్మ దంపతులకు జన్మించాడు. ఆయన ఐఐటీ మద్రాస్‌ నుండి ఎంటెక్ పూర్తి చేశాడు.

రాజకీయ జీవితం
డీసీ గోవిందరెడ్డి 1988లో గ్రూపు–1లో ఎంపికై రీజినల్‌ ట్రాన్స్‌పోర్ట్‌ కమిషనర్‌గా, డిప్యూటీ కమిషనర్‌ ట్రాన్స్‌పోర్ట్‌గా పదోన్నతి పొంది 2001లో ఉద్యోగానికి రాజీనామా రాజకీయాల్లోకి వచ్చాడు. ఆయన 2004లో జరిగిన అసెంబ్లీ ఎన్నికల్లో బద్వేలు నియోజకవర్గం నుంచి కాంగ్రెస్‌ తరఫున ఎమ్మెల్యేగా పోటీ చేసి గెలిచాడు. గోవిందరెడ్డి  వైఎస్సార్‌ మరణానంతరం వైఎస్సార్ కాంగ్రెస్ పార్టీలో చేరాడు. ఆయన 2014లో బద్వేలు నియోజకవర్గంలో ఎమ్మెల్యే గెలుపులో కీలకంగాను పని చేయడంతో ఆయనకు  వైఎస్‌ జగన్‌మోహన్‌రెడ్డి 2015లో ఎమ్మెల్సీగా అవకాశం కల్పించాడు.

బద్వేలు నియోజకవర్గానికి 2021లో జరిగిన ఉప ఎన్నికల్లో డాక్టర్‌ సుధను 90వేలకు పైగా మెజారిటీతో గెలిపించడంలో కీలకపాత్ర పోషించాడు.  ఆయన చేసిన సేవలకు గుర్తించి పార్టీ ఆయనకు రెండవసారి ఎమ్మెల్సీగా అవకాశం కల్పించింది. ఆయనను 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా పార్టీ ప్రకటించింది. ఆయనకు సీఎం జగన్‌ మోహన్ రెడ్డి నవంబర్ 16న బీఫాం అందజేయగా  సెక్రటేరియట్‌ లో  నామిషన్‌ దాఖలు చేశాడు.

మూలాలు

1956 జననాలు
వై.యస్.ఆర్. కాంగ్రెస్ పార్టీ రాజకీయ నాయకులు
కడప జిల్లా నుండి ఎన్నికైన శాసన సభ్యులు
కడప జిల్లా రాజకీయ నాయకులు
ఆంధ్రప్రదేశ్ రాజకీయ నాయకులు
ఆంధ్రప్రదేశ్ వ్యక్తులు
ఆంధ్రప్రదేశ్ శాసన సభ్యులు (2004)